**СООПШТЕНИЕ**

**ооу „ Аврам Писевски“, с.Бардовци – Карпош, Скопје –**

објавува оглас за избор на првенец на генерација

    Ги известуваме учениците од деветто одделение дека врз основа на Правилникот за пофалби и награди на ООУ „Аврам Писевски“ од Бардовци,  распишува Конкурс за учениците од  деветто одделение за избор  на **ПРВЕНЕЦ НА ГЕНАРАЦИЈАТА.**

Рокот за доставување на документи започнува на 08.05.2023 година, а завршува на 29.05.2023 година.

За **првенец на генерација** може да биде прогласен ученик:

- кој што покажува примерен однос во училиштето и надвор од него;

- покажува континуиран одличен успех по сите наставни предмети;

- постигнува успеси на натпревари;

- активно учествува во слободните ученички активности;

- покажува активности во работата на ученичките организации;

- има освоено награди, дипломи, признанија и сл.

Врз основа на приложената документација на ученикот и увидот во педагошката документација училишната Комисија за пофалби и награди почитувајќи ги критериумите ќе врши бодирање,  ќе направи ранг листа на кандидатите и истата ќе ја достави до Наставничкиот совет кој ќе изврши избор.

Документите се доставуваат до Комисија за пофалби и награди.

 Првенецот на генерацијата ќе добие Диплома со наслов:  **Првенец на Генарацијата во ООУ „Аврам Писевски“ за учебната  2022/2023 година.**

**КОНКУРС ЗА ИЗБОР НА**

**ПРВЕНЕЦ НА ГЕНЕРАЦИЈА 2022/2023**

**Член 1**

Од редовните ученици што го завршуваат основното образование,(9- одделение), училиштето може да избира ученик што е првенец на генерација.

**Член 2**

Постапката за избор на првенец на генерација почнува да тече по објавувањето на интерниот конкурс што се истакнува на огласната табла во училиштето.( конкурсот е објавен на веб страната на училиштето http://oouavrampisevski.edu.mk)

Конкурсот по правило се истакнува во првата недела од месец мај и трае три недели во месец мај.

**Член 3**

Предлог на ученик -кандидат за првенец на генерација може да даде: раководител на паралелка, предметен наставник, стручен соработник или директор.

**Член 4**

За првенец на генерација може да се кандидира ученик -поединец.

**Член 5**

Секој предложен кандидиран ученик е должен до Комисијата за пофалби и награди да донесе пријава и документација предвидена на конкурсот.

**Член 6**

Комисијата за пофалби и награди ја избира Наставничкиот совет на училиштето.

**Член 7**

Комисијата за пофалби и награди ја разгледува целокупната документација на пријавените кандидати, ги применува одредбите од член 13 од Правилникот за пофалби, награди и педагошки мерки.  Правилникот, утврдува кандидатска листа за избор на ученик- првенец на генерација со бодовна листа и истата ја доставува до Наставничкиот совет.

**Член 8**

Одлуката за прогласување на ученик  за  првенец на генерација,  ја донесува Наставничкиот совет на крајот на наставната година.

**Член 9**

За првенец на генерација може да биде прогласен ученик кој што покажува примерен однос во училиштето и надвор од него: покажува континуиран одличен успех по сите наставни предмети, постигнува успеси на натпревари, активно учествува во слободните ученички активности, покажува активности во работата на ученичките организации, има освоено награди, дипломи, признанија и сл.

**Член 10**

Секој критериум што го исполнува кандидатот за првенец на генерација, Комисијата за пофалби и награди, го вреднува на следниот начин:

* *Континуирано примерно поведение од 1 до 9 одделение - 5 бода;*
* *Континуиран одличен успех од 1 до 9 одделение -20 бода;*
* *За учество во слободните ученички активности по 2 бода за секоја секција, ако тоа се докаже со соодветен документ, (список на членови на секцијата,и сл.);*
* *За добиени награди, дипломи, пофалници, благодарници или признанија во текот на основното образование, ( од прво до девето одделение).*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Прво место** | | **Второ место** | | **Трето место** | | **Учество** | |
| **Ниво на натпревар** | **поединечно** | **екипно** | **поединечно** | **екипно** | **поединечно** | **екипно** | **поединечно** | **екипно** |
| **Училишен натпревар** | 4 | 2 | 3 | 1.5 | 2 | 1 | 1 | 0.5 |
| **Општински натпревар** | 7 | 3.5 | 6 | 3 | 5 | 2.5 | 2 | 1 |
| **Регионален натпревар** | 9 | 4.5 | 8 | 4 | 7 | 3.5 | 3 | 1.5 |
| **Државен натпревар** | 12 | 6 | 10 | 5 | 9 | 4 | 4 | 2 |
| **Меѓународен натпревар** | 20 | 10 | 15 | 7.5 | 13 | 6.5 | 7 | 2.5 |

За одговорна улога во активностите на одделенската заедница, детската организација, организацијата на Црвениот крст или друга организација на учениците, на ученикот му се доделуваат по **2 бода,** за активноста во секоја подинечно во која постигнал одредени резултати.

**Член 11**

Учениникот што е прогласен за првенец на генерација добива посебна диплома, а во зависност од можностите на училиштето и некоја вредна награда. Истата му се врачува на денот на доделување на сведителствата за завршено основно образование.

Изготвен: Директор:

Мај 2023 година Кристина Андриќ - Стојановска

Скопје